كو كلوكس كلان

السنهعدد الاعضاء19204,000,00019246,000,000193030,00019805,00020086,000
كو كلوكس كلان - بالانجليزى Klu Klux Klan ، و بتختصر لـ " ك.ك.ك ‍‍KKK " ‍‍‍‍- . دى منظمه عنصريه موجوده فى امريكا اول ظهور ليها كان سنة 1865.
كانت بتدعو للعنصريه للعرق الابيض وبتعتقد ان الجنس الابيض هوه الافضل فى كل حاجه والمفروض اى جنس تانى يموت.
لبسهم المميز كان كله ابيض و كانو بيغطوا وشهم و مش بيبان منهم غير عيونهم بس.
المنظمه دى كل اعضائها كانو من البيض و من المسيحيين البروتستانت
قابلتهم معارضه كبيره جدا فى كل العالم ومن المسيحيين البروتستانت التانيين
و وصفوهم بالارهابيين باسم الدين والعرق.

المنظمه العنصريه استخدمت اللنشيه Lynching ( اعدام من غير محاكمه ) و قتلت ناس كتيره من السود فى امريكا و كانت بتستخدم فى الغالب المشانق او النار لقتلهم .

 مراحل المنظمه 
 المرحله الاول كان فى بدايات سنه 1865 فى ولايه تينيسى فى امريكا و كانت متكونه من شويه ظباط قدام فى الجيش الكونفدرالى بس مكملتش واتفككت فى بدايات سنه 1870
وبما ان دى كانت اول مرحله للمنظمه مكنش موجود عندهم تنظيم او ترتيب محدد و فى الفتره دى ابتدت افكارهم تنتشر فى الجنوب على انهم تنظيم سرى وبما انهم كانو عنصريين وبيؤمنو بتفوق العرق الابيض كان لبسهم كله ابيض وبيتكون من جلابيه كبيره بيضا وطاقيه كبيرة شبه القرطاس بتغطى راسهم ووشهم ومش بيبان غير عيونهم , وطول مراحل المنظمه التزمو باللبس ده مع تطوير بسيط فيه من ناحيه الرموز والرتب.

300px|thumb|left|اعضاء المنظمه فى واشينطون سنه 1928
300px|thumb|left|تعذيب راجل اسود
 المرحله التانيه كانت فى اول سنه 1915 وابتدت فى ولاية جورجيا ومع بدايه سنه 1921 ابتدت تفكر وتتعامل بمفاهيم جديده وعلى اساسها بدأو يلمو متطوعين جداد معاهم ومع الوقت ابتدا عددهم يكتر ويدخل معاهم ناس من كل مكان فى امريكا و كانت بتعتمد على نفس اللبس وضافو شويه كلام ورموز عليه وبدأو يحرقو الصليب بالنار قدام العبيد والناس اللى ضدهم وقتها علشان يخوفوهم ويرعبوهم و فى سنه 1920 الناس اللى فى المنظمه قالو ان عددهم وصل ل4 مليون يعنى تقريب 15% من عدد سكان امريكا وقتها وبدات تتفكك المنظمه تانى فى سنه 1944 بسبب تصرفات القاده الاجراميه ومشاكلهم الكتير لحد ماوصل عدد الاعضاء فى المنظمه ل30 الف فى سنه 1930 ومن يومها ابتدت اعدادهم تقل لحد ما اتفككو خالص فى بدايات 1940.

فى سنة 1930 انفصل اعضاء من المنظمه و كونوا منظمه تانيه اسمها بلاك ليجيون The Black Legion و ارتكبوا جرايم ضد السود و من ضمن ضحاياهم كان ابو مالكوم اكس Malcom X قبل ما يتقال حركته المناهضه للعنصريه.

 المرحله التالته ابتدت سنه 1946 لما الحركات اللى بتناهض حركات حقوق المواطنين والتفرقه ابتدت تستخدم اسم الكو كلوكس كلان مره تانيه خصوصاً مابين سنه 1940 وسنه 1950 و فى الفتره دى البوليس قبض على ناس كتير من المنظمه بتهم القتل لناس من منظمات حقوق الانسان والمساواه وحتى لقتلهم الاطفال لما فجرو الكنيسه فى شارع رقم 16 فى بيرمنجهام. مع مرور الوقت الشعب الأمريكى والحكومه بدات تعتبرهم منظمه ارهابيه خطيره و فى سنه 1999 فى ولايه كارولينا الجنوبيه الحكومه عملت قرار اعلنت فيه منظمه كو كلوكس كلان على انها منظمه ارهابيه وهتتعامل على الاساس ده.
 شوف كمان 
 لستة المنظمات الارهابيه
 ارهاب
 ارهاب منسوب للمسلمين
 ارهاب منسوب للمسيحيين

 اقرا اكتر 

 التعذيب و الارهاب و العنف (بالانجليزى)
 سيكولوجية مخاوف الارهاب (بالانجليزى)

 مصادر 

تصنيف:منظمات
تصنيف:منظمات عنصريه
تصنيف:عنصريه
تصنيف:قهر